Lugovoe

Lugovoe (kaz. Луговоe; myös Lugovoi, Луговой) on kylä Jambylin alueen Tūrar Rysqūlovin piirissä Kazakstanissa. Se sijaitsee Kirgiisivuorten pohjoisrinteillä Qorağatyjoen varrella 120 kilometriä alueen pääkaupungista Tarazista itään. Vuoden 2021 väestönlaskennan mukaan kylässä oli 10 872 asukasta. Venäjältä vuosina 1878–1880 muuttaneiden talonpoikien perustaman Lugovoen kylän (nykyään piirikeskus Qūlan) lähelle syntyi vuonna 1924 Lugovoin asema Biškekiin johtavan rautatien rakentamisen yhteydessä. Vuonna 1927 alettiin rakentaa sieltä lähtevää Turkestanin–Siperian rautatietä. Lugovoista tuli kaupunkimainen taajama vuonna 1938. Lugovoi on Taraziin, Biškekiin ja Şuhun johtavien rautateiden risteysasema. Sen ohi kulkee Taškentin, Biškekin ja Almatyn välinen maantie. Kylän pohjoispuolella sijaitsee sotilaslentokenttä. Lähteet